钦定古今图书集成/理学汇编/学行典/第267卷 > 刘概
## 钦定古今图书集成/理学汇编/学行典/第267卷 > 刘概

按《渑水燕谈录》：“刘孟节概，青州寿光人。少师种放，笃
古好学，酷嗜山水，而天姿绝俗，与相龃龉，故久不在
仕。晚得一名，亦不去为吏。庆历中，朝廷以海上岠嵎
山地震，逾年不止，遣使遗问。安抚使以先生名闻，诏
命之官，不受就。青之南有冶原，昔欧冶子铸剑之地，
山奇水清，旁无人烟，丛筠古木，气象幽绝。富韩公之”
镇青也，知先生久欲其闲，为筑室泉上，为诗并序以
饯之曰：“先生已归隐，山东人物空。”且言先生有志于
名，不幸无位，不克施于时，著书以见志，谓先生虽隐，
其道与日月雷霆相震辉。其后范文正公、文潞公皆
优礼之，欲荐之，先生恳祈亦不能强，以成其高。
按《续诗话概》：喜为诗，慷慨有气节，举进士及第。为幕
僚一任，不得志，弃官隐居野原山，去人境四十里。好
游山，尝独挈饭一罂，穷探幽险，无所不至。夜则宿于
岩石之下，或累日乃返。不畏虎豹蛇虺，富丞相礼重
之。常在府舍西轩有诗云：“昔年曾作潇湘客，憔悴东
秦归未得。西轩忽见好溪山，如何尚有楚乡忆。读书
误人四十年，有时醉把栏”杆拍，